Държавен вестник, бр. 96, 2025 г., стр. 125

БРОЙ  96	
Д Ъ Р Ж А В Е Н  В Е С Т Н И К 	
СТР.  125  
1. Изисквания към кандидатите  
1.1. Изисквания към кандидатите за входящо минимално образователно и/или 
входящо квалификационно равнище за придобиване на степен на професионална 
квалификация съгласно Закона за професионалното образование и обучение. 
За придобиване на трета степен на професионална квалификация по професията 
„Трудово посредничество“ от Списъка на професиите за професионално образование и 
обучение, утвърден от министъра на образованието и науката със Заповед № РД09-2230 
от 09.08.2024 г., изискванията за входящото минимално образователно равнище към 
кандидатите са: 
● за ученици – завършено основно образование; 
● за лица, навършили 16 години – придобито право за явяване на държавни 
зрелостни изпити или завършено средно образование. 
1.2. Здравословното състояние на кандидата се удостоверява с медицински 
документ, доказващ, че професията, по която желае да се обучава, не му е 
противопоказна. 
  
2. Описание на професията 
Завършилият трета степен на професионална квалификация по професията 
„Трудово посредничество“ осигурява посредничество на пазара на труда чрез 
предоставяне на посреднически услуги по заетостта, включващи:   
● 
информиране и консултиране на търсещи работа лица относно тяхната 
професионална реализация на пазара на труда и кариерно развитие;  
● 
информиране и консултиране на работодатели за наемане на търсещи работа 
лица;  
● 
психологическо подпомагане на търсещите работа лица;  
● 
информиране, консултиране и насочване към обучения за възрастни;  
● 
насочване и подпомагане за започване на работа; 
● 
насочване към процедура за валидиране на професионални знания, умения и 
компетентности.  
Трудовият посредник проучва обявените свободни работни места, класифицира 
ги по професионални направления и описва общите и специфичните изисквания за 
заемането им. Той съставя и поддържа актуален списък с работодатели, които обявяват 
и/или имат капацитет за обявяване на работни места, както и актуален списък с 
информация за търсещи работа лица – притежавана квалификация и образователна 
степен, трудов и професионален опит, предпочитано професионално направление и 
длъжност за заемане. Същевременно трудовият посредник съставя и поддържа актуален 
списък с търсените професии в отделните направления – описание на професията, общи 
и специфични изисквания за заемането ѝ.  
Придобилият трета степен на професионална квалификация по професията 
подготвя анализи за актуалното състояние и тенденции на пазара на труда, както и 
участва в изготвянето на отчети, справки, анализи и други отчетни документи, 
използвани за осъществяване на посредническата дейност. Трудовият посредник 
извършва оценка на уменията и потенциала на клиента и го консултира в избора му на 
подходящо работно място, като изготвя индивидуален план за действие за всяко търсещо 
работа лице, включващ конкретни препоръки и срокове за тяхното изпълнение.  
Трудовият посредник в ежедневната си дейност: 
● 
информира и консултира клиента за актуални свободни работни места – 
условия на труд и заплащане, нормативни изисквания за заемането им, необходими 
документи за кандидатстване (автобиография, мотивационно писмо, портфолио и т.н.);